cyanic-selkie/wikianc huggingface dataset:
אדואר פיליפ
ביוגרפיה
לאחר בחירתו של עמנואל מקרון לנשיאות, הוא מינה ב-15 במאי 2017 את פיליפ לראש ממשלת צרפת תחתיו. הוא ירש בתפקידו את ברנאר קזנב מהמפלגה הסוציאליסטית. פיליפ הוביל בהצלחה את מפלגתו של מקרון, קדימה!, לצד בריתה עם מפלגת מודם (MoDem) מהמרכז בראשותו של פרנסואה ביירו, לרוב מוחלט בבחירות לפרלמנט הצרפתי 2017, עם כ-350 מושבים.
ביולי 2020 התפטר מתפקידו כראש ממשלת צרפת, עקב חילוקי דעות עם הנשיא מקרון, וזאת מספר ימים לאחר שניצח בבחירות לראשות העיר לה האבר.
לחם פרוס
עובי הפרוסות
העובי הרגיל של לחם פרוס משתנה בהתאם לארץ ולחברת הייצור. בקנדה עובי הפרוסות הוא בדרך כלל 10 מ"מ. בבריטניה נמכר לחם פרוס במהדורות "עבה במיוחד", "עבה", "בינוני" או "דק", כאשר עובי הפרוסה נע בין 5 מ"מ ל-20 מ"מ. ביפן נעשה דבר דומה, אך כיכר הלחם מסומנת על ידי מספר הפרוסות ולא עוביין. כיכרות הלחם לרוב מכילות 6 או 8 פרוסות, אך גם כיכרות של 4 או 10 פרוסות לחם הן נפוצות.
קיבלי
מקדשים
ליד סטיף (מאוריטניה), הדנדרופורים והמאמינים שיקמו את המקדש של קיבלי ואטיס לאחר שריפה הרת אסון בשנת 288 לספירה. אביזרים חדשים מפוארים שמומנו על ידי הקבוצה הפרטית כללו את פסל הכסף של קיבלי ומרכבת התהלוכה שלה; האחרונה קיבל חופה חדשה עם גדילים בצורת אצטרובלים של אשוח. קיבלי עוררה את זעמם של הנוצרים ברחבי האימפריה; כאשר תיאודור הקדוש מאמסיה קיבל זמן לחזור בו מאמונותיו, הוא ניצל אותו לשריפת מקדש קיבלי במקום זאת.
לייזה מינלי
קריירה
הופעתה הראשונה בקולנוע הייתה בגיל 3 בלבד במחזמר "In the Good Old Summertime" בכיכובם של אמה, ג'ודי גרלנד וואן ג'ונסון. בגיל 16 החלה מינלי בקריירה עצמאית בעולם הבידור, בניו יורק, בהופעות בתיאטרון, והיא זכתה בפרס התיאטרון העולמי. פריצתה הגדולה אירעה כאשר אמה, גרלנד, צירפה אותה להופעותיה באולם הפלאדיום בלונדון.
חיים אישיים
ב-22 ביוני 1969 התייתמה מינלי מאמה, ג'ודי גרלנד, שנפטרה ממנת יתר. היא החלה להתמכר לסמים ואלכוהול. ב-1984, מינלי לקחה הפסקה ממשחקה במחזמר "The Rink" כדי להיכנס למרכז גמילה.
חיים ראובני
חיים ראובני הוא מנהל יחידת עור ילדים בבית החולים סורוקה שבבאר שבע. ניהל את בית החולים בין השנים 1995-1989.
עבד אל-עזיז ג'ראד
ג'ראד נולד בח'נשלה. בשנת 1976 סיים תארים ראשון ושני במדעי המדינה ויחסים בינלאומיים, ולאחר מכן סיים דוקטורט באוניברסיטת נאטרה בפריז. עבד כמרצה וחוקר מדעי המדינה באוניברסיטת אלג'יר ופרסם מספר ספרים.
מתחם אוגוסטה ויקטוריה
מתחם אַוגוּסְטֶה ויקטוֹריה בירושלים הוקם בראשית המאה ה-20 על ידי וילהלם השני, קיסר גרמניה על שם אשתו, אוגוסטה ויקטוריה. המתחם, המשתרע על שטח של כ-80 דונם על שלוחה של הר הזיתים הנקראת כתף הר הזיתים, כולל כנסייה מפוארת ולהּ מגדל פעמונים, וכן אכסניית צליינים, שנועדה גם לגרמנים תושבי הארץ. לימים הוסבה האכסניה לבית חולים. במזרח המתחם שוכן המכון הפרוטסטנטי הגרמני לארכאולוגיה, שהוקם בתחילת המאה ה-20, ובו ספרייה גדולה.
הרקע להקמת המתחם
בשנת 1903, חמש שנים לאחר הביקור ההיסטורי, נרכש שטח של 81 דונם על הר הזיתים, במקום שבו בחרה הקיסרית. יש הרואים במקום זה את אחד המקומות היפים בירושלים, והיפה בסביבתו. הוא מתנשא לגובה של כ-810 מטרים מעל פני הים, כ-1,200 מטרים מעל פני ים המלח, וצופה אל הר הבית מגובה של למעלה מ-80 מטר.
הקמת הכנסייה והאכסניה
הכנסייה והאכסניה בהר הזיתים שימשו צליינים ונופשים רבים במשך ארבע שנים, עד פרוץ מלחמת העולם הראשונה. בזמן זה נוהל בית ההארחה בידי אנשי מסדר ההוספיטלרים, שמקורו בימי הביניים, כשאז ניהל רשת של בתי הארחה ובתי חולים בארץ הקודש, ולאחר תבוסת הצלבנים עבר המסדר לפרוסיה המזרחית ושם הקים מעין מדינת מסדר. לראש המסדר הייתה דירת קבע בבית ההארחה, אשר מעקי המדרגות המובילות אליה עוטרו בתבליטים צלבניים.
המתחם במלחמת העולם הראשונה
עם פרוץ מלחמת העולם הראשונה הוסב מבנה האכסניה לבית חולים צבאי, ושימש גם מפקדה ראשית למטה הטורקי-גרמני הכללי בירושלים, וזאת במסגרת שיתוף הפעולה בין שתי המדינות במלחמה זו. כיוון שכך התגורר במקום גם המפקד הטורקי, ג'מאל פאשה.
מעון הנציב העליון
באוקטובר 1930 נדרשה ממשלת המנדט לשלם פיצויים לבעלי המתחם על הנזקים שנגרמו למבנה ברעידת האדמה.
Fyter Fest (2020)
עלילות
במהלך המופע המקדים לאירוע Double or Nothing, בסט פרנדס (צ'אק טיילור וטרנט) ניצחו את פרייבט פארטי (אייזיאה קאסידי ומארק קוון) בקרב זוגות אשר קבע את הטוענים לכתר לאליפות הזוגות של AEW. ב-27 במאי בפרק של התוכנית Dynamite, דווח שבסט פרנדס יקבלו את ההזדמנות להתמודד מול אלופי הזוגות, קני אומגה ואדם פייג' על חגורות אליפות הזוגות באירוע Fyter Fest.
אלברט, מרקיז מייסן
משבר הירושה
חוק הירושה המלכותי של בית וטין הוא חצי-סאלי, המאפשר ירושה באמצעות נקבה. מאז מותו של מריה עמנואל, מאחר שאלברט היה הזכר האחרון בשושלת, זה הוביל בראש ובראשונה את ילדיהם של אחיותיהם מריה יוזפה (רווקה), מריה אנה ומתילדה, אבל רק נישואיה של מתילדה עמדו ללא ספק בדרישות חוקי הנישואין המלכותיים, ובנה היחיד מת בשנת 1987. לפיכך, אם הטענה של גספה אינה תקפה, תעבור הירושה לבני דודותיו של מריה עמנואל, מרגרטה קרולה, מריה אליקס ואנה, ומכיוון שמרגרטה קרולה הייתה הבכורה, היורש יהיה נכדה קרל פרידריך, נסיך הוהנצולרן, ראש בית הוהנצולרן השוואבי.
אולם אלברט תמך בדרישות השוויון כדי לאפשר לבני דודתו, הנסיך טימו, ולבנו המורגנטי, רודיגר, לרשת בסופו של דבר את ראשות הבית. לרודיגר ולאשתו הראשונה אסטריד לינקה נולדו שלושה בנים דניאל, ארנה ונילס.
רוברט פרוסינצ'קי
מועדונים
הצוות המקצועי של הכוכב האדום זיהה מיד את יכולותיו של פרוסינצ'קי שהפך לשחקן הרכב קבוע החל מעונת 87-88. פרוסינצ'קי זומן באותה עונה לסגל הנבחרת הצעירה של יוגוסלביה לאליפות העולם בצ'ילה שם זכה בתואר השחקן המצטיין של הטורניר. פרוסינצ'קי שיחק בכוכב האדום בלגרד במשך ארבע עונות בין השנים 87-91 במהלכן זכתה הקבוצה בשלוש אליפויות וגביע ביוגוסלביה וזכייה היסטורית בגביע האלופות בשנת 1991.
יחסי החוץ של צ'ילה
ברזיל
בסקר שערך תאגיד השידור הבריטי BBC בשנת 2014 עולה כי 62% מתושבי צ'ילה מרוצים מההשפעה של ברזיל על המדינה, ואילו 12% העידו שלא.
אמנת הגבולות של 1881
בין מלחמת הקונפדרציה למלחמת האוקיינוס השקט הגיעו המדינות מספר פעמים למצב בכי רע, כאשר נעצרה על הסף מלחמה מלאה. הסכסוך על הגבולות לא הסתיימו עד לשנת 1881, אז נחתמה אמנת גבולות ראשונה בנושא. אמנת הגבולות של שנת 1881 בין ארגנטינה לצ'ילה נחתמה ב-23 ביולי 1881 בבואנוס איירס על ידי ברנרדו דה איריגוין כנציג ארגנטינה ופרנסיסקו דה בורחה אכברריה  כנציג צ'ילה. הגבול נקבע על פי דוקטרינת ה-"uti possidetis juris", במשפט הבינלאומי הקובע כי גבולותיה של מדינה חדשה זהים לחלוטין לאלה של הישות הגאו-פוליטית שהייתה קיימת באותו השטח לפניה (ובמקרה הזה, מלכות המשנה של ריו דה לה פלטה והקפיטניה חנרל של צ'ילה). על אף שהגבולות המדויקים לא נמדדו לעומק, האמנה קבעה גבול לאורך הרי האנדים, המסתכ בכ-5,600 ק"מ.
אורוגוואי
במאה ה-20 עברו שתי המדינות, כמעט במקביל, הפיכה לדיקטטורה, כאשר בצ'ילה שלטה החונטה הצבאית ובאורוגוואי שלט משטר צבאי. שתי הדיקטטורות ראו זו בזו בעלות ברית טובות, והיחסים ביניהן התחממו, תהליך הפוך מזה שהיה עם מדינות המערב שמהן צ'ילה התרחקה והתנתקה. שתי המדינות הדיקטטוריות שיתפו פעולה במבצע קונדור במהלך שנות ה-70 וה-80. בשנת 1976 אף נפגשו מנהיגי המדינות כדי לדון בנושאים אסטרטגים.
פרגוואי
במחצית השנייה של המאה ה-20 שליט צ'ילה, אוגוסטו פינושה, התקרב לשליט פרגוואי, אלפרדו סטרסנר, והשניים הובילו לשיתוף פעולה אזורי ותמיכה במשטרים הצבאיים זה של רעהו. גם לאחר סיום הדיקטטורות המשיכו המדינות לשתף פעולה, והן חברות בארגונים בינלאומיים רבים.
ונצואלה בתוך קולומביה הגדולה
ב-21 באוקטובר 1822 נחתמה האמנה הראשונה להכרת יחסים דו צדדיים בין צ'ילה וקולומביה הגדולה, אשר כללה בתוכה גם את ונצואלה. במסגרת ההסכם הבטיחו שתי המדינות לשמור על קשרי ידידות ולכבד זו את ריבונותה של זו. בשנת 1829, שנה לפני הקמתה של ונצואלה כרפובליקה עצמאית, התבקש אנדרס בלו הונצוליאני לעבוד עבור ממשלת צ'ילה. על כן, בלו נהפך ליזם העיקרי והמנסח של הקוד האזרחי של צ'ילה, אחד מהכתבים המשפטיים החשובים והמשמעותיים בהיסטוריה של אמריקה הדרומית. בנוסף, היה הרקטור הראשון של אוניברסיטת צ'ילה, תפקיד שמילא במשך יותר משני עשורים. בלו השפיע רבות על טיב היחסים בין וצנואלה לצ'ילה, והופיע על השטר הישן של 2,000 בוליבר ונצואלי ו-20,000 פסו צ'יליאני.
סורינאם
מכיוון שורינאם אינה חלק מאמריקה הלטינית ואין לה קשר דמוגרפי או היסטורי רב למדינות אמריקה הספרדיות/פורטוגזיות, יחסי המדינות לא מתחילים רחוק בהיסטוריה אלא בשנות ה-90 של המאה ה-20. סורינאם הוקמה רק בשנת 1975, כאשר שוחררה מהולנד, ורק בשנות השמונים החלה ליצור קשרים עם מדינות אמריקה נוספות.
ארצות הברית
המשטר בצ'ילה נחשב להכי פחות מושחת והכי דמוקרטי בדרום אמריקה, עם כלכלה בריאה, וצ'ילה היא כאמור בעלת ברית אסטרטגית של ארצות הברית בחצי הכדור הדרומי, יחד עם קולומביה, והיא חתומה על ההסכם בין-אמריקני לסיוע הדדי. דוגמה מובהקת לשיתוף פעולה בין המדינות, כולל את הסכם הסחר החופשי בין צ'ילה לארצות הברית. צ'ילה היא גם היחידה בדרום אמריקה אשר חברה בארגון לשיתוף פעולה ולפיתוח כלכלי, והיחידה באמריקה הלטינית אשר אזרחיה פטורים מוויזה בארצות הברית.
הממלכה המאוחדת
בראשית העשור הראשון של המאה ה-20 מכרה בריטניה אוניית מערכה מדגם דרדנוט - Almirante Latorre לצ'ילה. אף על פי שהוחזקה על ידי הצי המלכותי במהלך המלחמה, הספינה הועברה לאחר מלחמת העולם הראשונה ושימשה כספינת הדגל של הצי הצ'יליאני במשך עשורים רבים לאחר מכן. בעידן המודרני הצי הצ'יליאני והצי המלכותי מקיימים קשר הדוק, ופריגטה סימן 22 בריטית לשעבר ושלוש פריגטות סימן 23 נמצאות בשירות הצי הצ'יליאני.
ספרד
בין השנים 1970–1973, היחסים בין הממשלה הסוציאליסטית של סלבדור איינדה, והממשלה האנטי-קומוניסטית של פרנסיסקו פרנקו היו ידידותיים, בשנת 1972, פרנקו הזמין את איינדה לבקר בספרד, לעומת זאת, איינדה סירב להצעה. זמן קצר לאחר מכן התרחשה בצ'ילה הפיכה אשר הביאה להדחתו של סלבדור איינדה; פרנקו הכיר בממשלה של אוגוסטו פינושה. בנובמבר 1975, פרנקו מת ופינושה היה ראש המדינה הזר היחיד שהשתתף בלוויה שלו.
יפן
היכרות מוקדמת של צ'ילה ויפן הייתה באמצעות סוחרים ספרדים שסחרו דרך הגליאון של מנילה מאקפולקו, מקסיקו ומנילה, הפיליפינים וכן באמצעות מיסיונרים ספרדים. במנילה, הספרדים סחרו עם סוחרים יפנים והביאו את מוצריהם לאמריקה הספרדית (שכן צ'ילה באותה תקופה הייתה חלק מהאימפריה הספרדית. בשנת 1818 הכריזה צ'ילה על עצמאותה מספרד. בשנת 1860 הגיעה ספינה יפנית לנמל צ'יליאן בוולפראיסו. באוקטובר 1868 נכנסה יפן לתקופת מייג'י והחלה לטפח יחסים דיפלומטיים עם כמה מדינות, לאחר עשרות שנים של בידוד. בשנת 1890 פתחה צ'ילה קונסוליה בעיר הנמל היפנית יוקוהמה.
בשנת 1894 מכרה צ'ילה ליפן ספינת מלחמה בשם "אזמרלדה השלישית". יפן שינתה את שם הספינה ל"איזומי". בספטמבר 1897, צ'ילה ויפן כוננו רשמית יחסים דיפלומטיים. באותה שנה, צ'ילה פתחה משלחת דיפלומטית בטוקיו, ובשנת 1909 פתחה יפן משלחת דיפלומטית בסנטיאגו דה צ'ילה.
סין
הייצוא הסיני לצ'ילה הוא בעיקר בתחום הטקסטיל, הלבוש, הקרמיקה, הכימיקלים והרפואה, הכלים והאלקטרוניקה. היצוא הצ'יליאני לסין הוא בעיקר נחושת, נתרן, עיסת נייר, מוצרי דגים ועץ, והוא התרחב גם ליין אדום, אצות ימיות, אשלגן סולפט ותוצרת פירות.
אזור מושפע מחום
ערך הדיפוזיה התרמית של החומר הוא בעל תפקיד חשוב בנושא: אם קצב הדיפוזיה מהיר, החומר מתקרר מהר יותר והאזור HAZ הוא יחסית קטן; אחרת, דיפוזיה נמוכה גורמת לקירור איטי ואזור HAZ גדול. גם כמות החום חשובה - חום רב יגדיל את ה-HAZ.
אווין יומן
אווין סבסטיאן יומן (באנגלית: Owain Sebastian Yeoman; נולד ב-2 ביולי 1978) הוא שחקן וולשי. הוא יידוע בתפקידיו בסדרות התשעה, המרגלים של וושינגטון (בתפקיד בנדיקט ארנולד ) ודור מזוין. בנוסף, הוא גילם את סוכן ה-CBI וויין ריגסבי בסדרה המנטליסט ואת בני גלאגר ב-Emergence.
ביוגרפיה
הוא למד ספרות אנגלית באוניברסיטת אוקספורד כחבר במכללת ברסנוס, וסיים תואר ראשון, שהבשיל לתואר שני. באותן שנים היה חבר באגודת התיאטרון של אוקספורד ובאגודה הקומית של אוקספורד-Oxford Revue. הוא תכנן להמשיך ללימודי דוקטורט אך לא הצליח להשיג מלגה. במקום זאת הוא עבד זמן מה בבנק בקנרי וורף, לונדון לפני שנרשם לאקדמיה המלכותית לאמנות הדרמה על מנת ללמוד משחק.
איגוד העובדים הסוציאליים
איגוד העובדים הסוציאליים הוא ארגון עובדים ישראלי, המאגד על בסיס מקצוע כ-12,000 עובדים סוציאליים ברחבי ישראל מתוך סך של 21,000 עובדים סוציאליים נכון ל-2018. הוא הוקם בשנת 1937 ומסונף להסתדרות העובדים.
"עמותא"
40% מהעובדים הסוציאליים מועסקים במגזר הפרטי ובמגזר השלישי וכ-80% מתקציב המדינה לרווחה מגיע לעמותות הפרטיות. תא "עמותא" נועד לייצג את העובדים בעמותות הפרטיות ופועל ל:
הר צובה
הגישה אל ההר היא במעלה שביל (מסומן בירוק), שראשיתו בין קיבוץ צובה לעין צובה. השביל מקיף את שרידי החומה ונוף הרי יהודה הנשקף ממנו מצדיק את שמו של המבצר הצלבני. הכניסה לגן אינה מוסדרת ואין בו כל שירותים או שלטי הסבר והכוונה. הביקור בו מחייב משנה זהירות בשל בורות פתוחים וסכנת התמוטטות של מבנים.
למצוא את ארץ לעולם לא
למצוא את ארץ לעולם לא (באנגלית: Finding Neverland) הוא סרט שיצא לאקרנים בשנת 2004, בכיכובם של ג'וני דפ וקייט וינסלט. הסרט מתאר את סיפור פגישתם של ג'יימס מתיו ברי עם בני משפחת לואלן דייוויס שהוביל אותו לכתוב את הספר פיטר פן. בסרט הוא פוגש את האלמנה וארבעת ילדיה והם נותנים לו את ההשראה לספר.
משפט ליוביל (אלגברה דיפרנציאלית)
מהמשפט עולות דוגמאות מפורסמות לאינטגרלים לא מסוימים שאינם פונקציות אלמנטריות, כגון פונקציית השגיאה, האינטגרל הלוגריתמי ההפוך (המוכר ממשפט המספרים הראשוניים) ו-.
הבחירות הפדרליות באוסטרליה 2019
זו הייתה הפעם הראשונה מאז 2001 שממשלה פדרלית באוסטרליה זכתה בכהונה שלישית ברציפות בתפקיד. הממשלה קיבלה קולות רבים מהצפוי בקווינסלנד ובטסמניה. המפלגה הלאומית הליברלית של קווינסלנד זכתה ב-23 מתוך 30 המושבים במדינה.
חלוקה מחדש
ב-31 באוגוסט 2017, ועדת הבחירות האוסטרלית הודיעה על חלוקה מחודשת של המושבים בבית הנבחרים אשר גדל מ-150 מושבים ל-151.
ניפגש בסיבוב
ניפגש בסיבוב הוא שעשועון קומי, התוכנית משודרת בעיקר בימי חנוכה בערוץ הילדים. לכל תוכנית מגיעים ארבעה ילדים. הילדים שמגיעים לתוכנית נשאלים שאלות בזמן שהם עושים דברים שונים ולא רגילים. בתוכנית 4 שלבים. בכל שלב נפסל מתמודד אחד. את כל מי שנפסל ראיינו ב-3 העונות הראשונות נוי והדר, וב-2 העונות האחרונות מאי סספורטס.
מריוס דה פריס
שירים שהפיק או כתב
להלן לקט שירים שהפיק או כתב מריוס דה פריס במהלך הקריירה שלו:
מגדל השעון של קזבלנקה
היסטוריה
שארל מרסיאל ז'וזף דסיני, מפקד הצבא הצרפתי ולאחר מכן ראש המחלקה הצרפתית למבנים ציבוריים בקזבלנקה, שנכבשה שנה קודם לכן על ידי הצבא הצרפתי, הזמין את בניית מגדל השעון. הבנייה הייתה בשנים 1908–1910, עוד לפני חתימת הסכם פאס ב-1912, שביסס בחוק את מעמדה של מרוקו הצרפתית. המגדל המקורי היה אחד מהמבנים הראשונים שנבנו על ידי הקולוניאליסטים הצרפתיים, בקזבלנקה בפרט ובמרוקו בכלל. המגדל הגיע לגובה של כ-30 מטר, גובה דומה לעותק המקור של המגדל בעיר עין אלצפראא', שנמצאת בהרי האטלס באלג'יריה, שגם אותו תכנן דסיני כששהה שם.
הבניין המקורי נהרס בשנת 1948 בשל מצבו הרעוע. הוא נבנה על יד המיקום המקורי בשנת 1992, עם עיצוב כמעט זהה.
תיאור
מגדל השעון נבנה בצורה של מינרט, וכמו רוב המינרטים והצריחים המרוקאיים, הבסיס שלו מרובע. מכל ארבעת הצדדים של המגדל יש שעונים, שמראים את השעה בספרות רומיות.
גרגוריוס השנים עשר
האפיפיור גרגוריוס השנים עשר (בלטינית: Gregorius XII 1326 לערך – 18 באוקטובר 1417), נולד בשם אנג'לו קורר או לפעמים קוראריו (Angelo Correr או Corrario). אפיפיור בין 30 בנובמבר 1406 ועד להתפטרותו ב-4 ביולי 1415, התפטרות שהביאה לסיום הקרע המערבי.
חייו
קורר נולד למשפחת אצולה מוונציה. ב-1380 מונה לבישוף קסטלו וב-1390 מונה לפטריארך טיטולרי של קונסטנטינופול. ב-1405 מונה לקרדינל.
כלכלה מוסרית
הקונספט של כלכלה מוסרית הוגדר לראשונה על ידי ההיסטוריון האנגלי אדוארד פאלמר תומפסון אשר כתב על כלכלה מוסרית של העניים בהקשר למהומות הלחם שפרצו בתפוצה רחבה באזורים הכפריים באנגליה של המאה ה-18. למעשה המושג היה בשימוש לפני כן על ידי סופרים במאה ה-18, בתקופה בה החלה התנגשות בין ערכי המוסר לבין הכלכלה:
היכל שלמה
הקמת היכל שלמה
מוסדות נוספים שעברו להיכל שלמה הם המחלקה להסברה דתית, הוועד לבירורי הלכות, איחוד בתי הכנסת ועוד. מאוחר יותר נפתח במקום מוזיאון היכל שלמה, המציג אוסף נדיר של חפצי קדושה מקהילות יהודיות ברחבי העולם. בקומה העליונה נבנה אודיטוריום רב מקומות, שבו נערכים כינוסים שונים. אחד האירועים הזכורים ביותר שהתקיימו באולם זה לאחר הקמתו הוא אזכרה לרב הרצוג, מיוזמי היכל שלמה, שנפטר זמן קצר לאחר חנוכת הבית.
חזנות
אף על פי שמידותיו של בית הכנסת היו קטנות יחסית, ביקשו מנהלי היכל שלמה, ובראשם ד"ר משה יפה, שבית הכנסת ישמש אות ומופת לבתי כנסת אחרים בישראל. הם החליטו, בין השאר, כי בבית הכנסת יהיה חזן קבוע שינהיג את הציבור בתפילה יחד עם מקהלה מקצועית בהרכב מלא. החל מסוף המאה התשע עשרה הועסקו חזנים קבועים בבתי כנסת שונים בירושלים, ביניהם בית כנסת החורבה, בית הכנסת ישורון ובית הכנסת הנשיא. אך עד אז מעולם לא פעלה בירושלים מקהלה מקצועית בהרכב מלא.
מבחן אדפטיבי ממוחשב
איך זה עובד
האלגוריתם הבסיסי המשמש מבחנים אדפטיבים עובד בצורה הבאה:
נקודת התחלה
במבחנים אדפטיבים פריטים נבחרים על סמך ביצועי הנבחן עד לאותה נקודה במבחן. עם זאת, לא ניתן לבצע הערכה של הנבחן לפני שהועברו לנבחן פריטים כל שהם. אם קיים ידע מוקדם על הנבחן (מהעברות קודמות או ציונים אחרים) ניתן להשתמש בו לצורך קביעת נקודת ההתחלה. בדרך כלל במבחנים אדפטיבים אין מידע מוקדם על הנבחנים או שקיימת העדפה שלא להשתמש בו ולכן מניחים כי הנבחנים הם בעל יכולת ממוצעת והפריטים הראשונים המוצעים במבחן הם פריטים בעלי קושי בינוני.
אילוצים מעשיים באדפטציה
חוקרת ה-ETS מרתה סטוקינג טוענת כי רוב המבחנים האדפטיבים הם למעשה מבחנים אדפטיבים בקושי (BAT) מכיוון שבפועל קיימים אילוצים רבים על בחירת פריט. כך לדוגמה, בחינות אדפטיביות ממוחשבות חייבות, בדרך כלל, לעמוד במפרט התוכן; כך לדוגמה, מבחן בשפה צריך להכיל מספר מסוים של אנלוגיות, השלמות משפטים ומציאת מילים נרדפות. אילוץ מקובל נוסף הוא מנגנון למניעת חשיפה של פריטים שמונע שימוש יתר בפריטים האינפורמטיבים ביותר. מכיוון שמבחנים ממוחשבים אדפטיבים מוגבלים לעיתים קרובות בבחירת הפריטים יש צורך ליישם אסטרטגיות חיפוש מורכבות בכדי למצוא פריטים מתאימים להעברה.
מכון ז'ואן מירו
המוזיאון
המוזיאון מוקדש לזכרו של ז'ואן מירו, מגדולי האמנים המודרניים שיצאו מספרד. המוזיאון ומרבית היצירות שבו נמסרו במתנה על ידי מירו לעיר הולדתו ברצלונה עוד בחייו. המבנה עצמו מודרני ויצירתי, ונחשב אחד מסמלי האמנות המודרנית בעיר. הוא ממוקם בפסגה התלולה של הר המונז'ואיק, מוקף גנים ופסלים, ונשקף ממנו נוף מרהיב הצופה אל העיר ברצלונה ואל הים.
בסה"כ מציג המוזיאון שלוש קומות המלאות ב-14,000 עבודות (רובן עבודות לא גמורות) העשויות ממגוון חומרים: מבד וצבעים (מכל הסוגים) ועד לזפת וריקועי נחושת והוא מרכז את המיטב מהיצירות של ז'ואן (חואן) מירו.
קורדיאריט
קורדיאריט (במינרלוגיה) או איוליט (בגמולוגיה) - מינרל השייך לקבוצת המינרלים הציקלוסיליקטים - (סיליקטים במבנה בצורת טבעת). נוסחת המבנה הכימי של הקורדיאריט היא: Mg,Fe2+)2Al4Si5O18). במינרל יש תמיד נוכחות של ברזל וקיימת שורה איזומורפית בין הקורדיאריט, העשיר במגנזיום, לבין המינרל סקאנינאיט, העשיר בברזל, שנוסחתו Fe+2,Mg)2Al4Si5O18). בטמפרטורות גבוהות נוצר פולימורף של הקורדיאריט המכונה אינדיאליט שיש לו מבנה זהה למבנה של המינרל בריל ובו האלומיניום מפוזר בצורה אקראית בטבעות של Si,Al)6O18).
ממשלת ישראל השלוש עשרה
הקמת הממשלה
אשכול התקשה להרכיב ממשלה. בעיות עם השותפות מבחוץ, ובעיות במינוי השרים בתוך מפא"י העיבו על התהליך. לכאורה, היה אשכול בשיא עוצמתו לאחר הבחירות. למעשה סימנו בחירות אלה תחילתו של תהליך שחיקה בכוחו ובשליטתו בדעת הקהל.
דעיכה מעריכית
פיתוח ממשוואה דיפרנציאלית
קצב השינוי של ערך דועך מעריכית עומד ביחס ישר לערכו בכל רגע, עבור הערך A(t) תלוי הזמן עם קבוע יחס חיובי \lambda. פתרון משוואה זו על ידי הפרדת משתנים נותן
רמדאן יוסף
קריירה בינלאומית
הוא נכלל בסגל נבחרת אתיופיה לקראת טורניר גביע אפריקה לאומות 2021.
זאב כיס
זאב כיס (שם מדעי: Thylacinus) הוא סוג נכחד ממשפחת זאבי הכיס הכולל 6 מינים שהתקיימו באוסטרליה והאי טסמניה בין תקופת האוליגוקן עד המאה ה-20. המוכר מביניהם הוא הזאב הטסמני, טורף הכיס הגדול ביותר ששרד עד לעת המודרנית. בעבר היה נפוץ באוסטרליה אבל נדחק על ידי הדינגו וציד האדם, וככל הנראה נכחד בשנת 1936. אורכו הממוצע הגיע לכדי 152 ס"מ, ודמותו הזכירה את הזאב בהיבטים רבים, זאת כתוצאה מאבולוציה מתכנסת.
שורש (חברה לציוד טיולים)
הקמת החברה
בשנת 1982 לאחר מלחמת לבנון, הצטרף יוקי גיל למחקר בטכניון, מטעם משרד הביטחון לבחינת יסודית של נושא ציוד החיילים. המשרד יזם מחקר מיוחד על תרמילים, יחד עם המחלקה להנדסה ביו-רפואית בטכניון, בראשות פרופ' גדעון ישי. לאחר מכן הוא עבר לעבוד לצד ד"ר רוני בר, אשר המציא את השיטה לפיתוח מדרסים אישיים. בשנת 1987, פתחו יוקי גיל ודניאל בנוזיליו חברה לציוד לטיולים. המוצר הראשון היה תיק לכלי רחצה, ולאחר הצלחתו פתחו בני הזוג את המוצר כיסליק - חגורה לכסף מזומן המוסלקת מתחת לבגדי המטייל. בני הזוג הוסיפו למוצרים ריבוע בד ריק. על כל ריבוע הם כתבו בעט נובע "שרש" וכך קיבלה החברה שהקימו את שמה. בסוף שנת 1995, עברו מפעלי החברה לטירת כרמל. כיום מעסיקה החברה מעל ל-250 עובדים ב-7 מפעלים שונים.
מוצרים נוספים
החברה מפתחת ומוכרת גם תיקים גב כגון תיקי מים (הכוללים את מערכות השתייה של שורש) ומשמשים לסוגי ספורט שונים, תיקי טיולים המותאמים לטיולים וקמפינג בשטח ותיקי יום המתאימים ללימודים או לעבודה. משנת 2018 החלה החברה לייבא ולשווק מוצרי טיולים ונסיעות. עם מוצרים כגון: מנעולים לתיקים ומזוודות, כרית צוואר מתנפחת, תרמיל טיולים מתקפל וכן שקיות יבשות, כלי אוכל רב פעמיים לשטח וציוד טיולים עבור ילדים ומשפחות.
צ'ארלס ביירד
ביוגרפיה
לאחר שיחרורו הצטרף ביירד לחברת סטנדרד אויל של ניו ג'רזי, שם הוא התקדם עד שהגיע לתפקידי ניהול, כולל הצבות בלונדון ובפריז.
ביירד היה חבר במועצת הנאמנים של אוניברסיטת בקנל בין השנים 1976–1982 ובשנת 1986. מטעם אוניברסיטה זו הוענק לו תואר דוקטור לשם כבוד. ב-1984 העניק לו גם מידלברי קולג' בו הוא למד, תואר כבוד. בתקופות מסוימות שימש ביירד כדירקטור בחברת ביטוחי הבריאות "אתנה", בבנק מונטריאול, בחברת הניהול LMI ובאוניברסיטה של חיל הנחתים.
צ'ארלס ביירד נפטר ב-26 בדצמבר 2009 בביתו שבסקילמן, ניו ג'רזי לאחר שחלה באחרית ימיו במחלת אלצהיימר.
צדק פלילי
תקציר עלילה
בן קולטר לוקח את המונית השחורה של אביו ויוצא לבלות. ברמזור נכנסת למונית אישה צעירה. על אף שהוא אומר לה שהוא אינו לוקח נוסעים, היא מתעקשת לנסעו לחוף הים. שם היא מציעה לבן לקחת אקסטזי. השניים הולכים לבית שלה, ואחרי שהם שוכבים יחד, בן מתעורר כשהוא בקומה התחתונה ליד השולחן, ורואה לצדו סכין. הוא עולה למעלה ומוצא שהבחורה מתה, כשבחזה שלה סימני דקירה. שוטרים עוצרים את בן אחרי שהוא מתנגש עם המונית שלו. בהמשך הם מגלים שהוא מתאים לתיאור שמסר אחד השכנים, שראה את בן נכנס לבית כדי לנקות את ה-DNA שלו מתוך הבית. הם גם מוצאים סכין בכיסו של בן. הוא נעצר בחשד לרצח, ואחר כך הוא מואשם ברצח בלי אפשרות לשחרור בערבות.
צוות השחקנים
פיטר מופאט כתב את הסדרה, וסטיב לייטפוט הפיק. יאן דמאנג' ביים את שלושת הפרקים הראשונים, ומארק ג'ובסט ביים את שני פרקי הסיום.
נקרונומיקון
נקרונומיקון (באנגלית: Necronomicon) הידוע גם בתור ספר המתים או כּיתַאבּ אֶל אֲזַיֵּף הוא ספר גרימואר בדיוני שהמציא הסופר ה.פ. לאבקרפט עבור יצירותיו.
היסטוריה
אין בנמצא אזכורים רבים לספר לאחר השריפה שתוארה לעיל, לפחות עד ל-1228, אז תורגם מיוונית ללטינית בידי, על אף שבמציאות לא נולד הלה עד ל-1588. שני הטקסטים הוחרמו בידי האפיפיור גרגוריוס התשיעי ב-1232, אף על פי שמספר מהדורות לטיניות הודפסו במהלך המאה ה-15 בגרמניה והמאה ה-17 בספרד, בנוסף למהדורה יוונית שהודפסה באיטליה במחצית הראשונה של המאה ה-16. האוקוטוליסט ג'ון די תרגם את הספר לאנגלית, לכאורה, אך תרגומו מעולם לא הודפס ושרדו ממנו רק קטעים מעטים.
עותקים ידועים
אוניברסיטת מיסקטוניק היא המקום הבדיוני היחיד מבין אלו שהוזכרו לעיל, ומלומדיה מחזיקים גם במהדורה הלטינית המקורית של הספר, אשר תורגמה בידי אולאוס וורמיוס והודפסה במהלך המאה ה-17 בספרד. קיימים מספר עותקים נוספים הנמצאים בידיים פרטיות, על אף שמוצאם המקורי אינו ידוע.
אותנטיות
פופולריות הספר לא דעכה לאורך השנים, וב-2004 פורסמה גרסה נוספת שלו בשם נקרונומיקון: נדודיו של אלהזרד מאת האוקולוטיסט הקנדי דונלד טייסון, בהוצאת. טייסון הצהיר באופן מפורש כי הנקרונומיקון פרי עטו הוא בדיוני לחלוטין, אולם אין הדבר מנע את התעוררותה של מחלוקת נוספת סביב העניין. כעבור שנתיים פרסם ספר נוסף בשם, מעין אוטוביוגרפיה על מחבר הנקרונומיקון.
אבינסק
היסטוריה
בשנת 1913 פעלו ביישוב מספר בתי חרושת ובהם בית חרושת לרהיטים, בית חרושת לייצור קמח ושמן של משפחת קורגוזוב, ובית חרושת לטבק. בשנים 1914–1919 פעלה באבינסקאיה מערכת רכבות רתומות לסוסים - "קונקה".
Miss Independent (וידאו)
רקע
האלבום כולל את ארבעת הקליפים אשר הוציאה קלרקסון באותה תקופה ל-4 הסינגלים מהאלבום הבכורה שלה. בנוסף הוא גם כולל הופעה שערכה לזכר אירועי פיגועי 11 בספטמבר ב-11 בספטמבר 2002. בנוסף הוא גם כולל הופעות חיות לשיר הנושא של האלבום, הופעה חיה לשיר "Low" מתוך טקס פרסי בחירת הנוער, הופעה לשיר "Some Kind of Miracle" בפסטיבל Summer Music Mania וההופעה שלה לשיר "A Moment Like This" בגמר "אמריקן איידול". בנוסף גם הופעות חיות שלה לשירים "Respect", "Before Your Love" ו- "" מסיבוב ההופעות של אמריקן איידול שנערך ב-2002 נכללים באלבום זה.
אבינסק
אקלים
האקלים באביסנק הוא ממוזג יבשתי. הקיץ מתחיל בה בעשרת הימים הראשונים של חודש מאי. הטמפרטורה הממוצעת בקיץ עולה על 25°С ובחדשים החמים ביותר היא אף עולה על 35°С. החורף מתאפיין בהפשרות חוזרות של השלג ותחילתו בחמשת הימים האחרונים של חודש דצמבר. חודשי הסתיו לעיתים קרובות הם חמים, והטמפרטורה בהם אף עולה על 30°С מה שמאפשר את קיומה של עונת תיירות שאורכת עד שמונה חדשים בשנה. כמות המשקעים השנתיים היא בערך 650 מ"מ.
דוד סמילנסקי
קורות חיים
נולד בשנת 1875 בעיירה בלוזריה, הסמוכה לקייב שבאוקראינה (אז באימפריה הרוסית), וגדל בעיר רוטמיסטרובקה. עלה לארץ ישראל לראשונה בשנת 1891 והתמקם ביפו. משם עבר לעבוד ביקב המושבה ראשון לציון, ולאחר מכן עבר עם משפחתו לחדרה והיה בין מייסדי המושבה. מחדרה שב לרוסיה יחד עם אחיינו מאיר-סיקו לאחר שלקה בקדחת צהובה. שימש בפקידות גם בתנועה הציונית, והיה עוזרו של זאב טיומקין, בעת פעילותו בייליזבטגרד.
אליס ווטרס
שה פניס
המסעדה מבוססת על מאכלים פשוטים. זהו מטבח אקולוגי המחובר לסביבתו, המתבסס על שימוש במרכיבים אורגניים מהיצע מקומי. בתחילת השבוע המטבח בסיסי ובסופו נהפך להיות מורכב ומתוחכם יותר. התפריט משתנה מדי יום. במסעדה שני שפים מבצעים - David Tanis ו-Jean Pierre Moulle, הנמצאים כל אחד שישה חודשים בשנה במסעדה.
אנריק פריס דה ורגאס
אנריק פריס דה ורגאס (בקטלאנית: Enric Peris de Vargas, נולד ב-1885 בברצלונה שבספרד, נפטר ב-17 בפברואר 1953 בברצלונה) היה כדורגלן ואתלט ספרדי-קטלאני ששיחק בראשית המאה ה-20. הוא היה לשחקן הראשון של ברצלונה שעורך מעל ל-200 הופעות במדיה.
חנה סנש (אוניית מעפילים)
תולדותיה
רב חובל ממוצא איטלקי, בשם אנסלדו, פיקד על האונייה יחד עם ישראל חרקובסקי ובסיוע פרטיזנים איטלקים. הספינה יצאה למסעה מסבונה שבאיטליה ב-14 בדצמבר 1945. בין הנוסעים היה יצחק ארד. נתיב ההפלגה עבר בים האגאי, כרתים, רודוס, כף אנמור, כף אנדריאס וחופי לבנון. במהלך ההפלגה הים היה סוער והתנאים בספינה היו קשים. הנוסעים סבלו מצפיפות, מחסור במים ובמזון ורבים נפלו למשכב.
לאחר גמר המבצע, הסתתר הצוות האיטלקי במשך כמה ימים והימאים גידלו זקני פרא. הצוות שב לסיציליה בסירה וסיפר שאנייתם נפגעה ממוקש ימי וטבעה. רב חובל אנסלדו המשיך בפעילות עבור המוסד לעלייה ב' ובין היתר שימש נתב בעגינת אנית המעפילים יאשיה וג'ווד במעגן הפתוח "ואדו ליגורה" ליד סבונה.
אורי אסף
ביוגרפיה
נולד וגדל בקיבוץ כפר מנחם. הוריו היו ממייסדי הקיבוץ. החל לכתוב שירים כבר בנערותו והתאימם למנגינות ידועות. שירת בצה"ל כקצין סיור ומודיעין, והשתתף במלחמת סיני בלחימה יחד עם גדוד 51 של חטיבת גולני בפיקוד מאיר פעיל. לאחר שירותו הצבאי החל לכתוב שירים ללחנים מקוריים. הוא נשלח על ידי הקיבוץ ללמוד הוראה, ובמסגרת עבודת ההוראה כתב מילים למחזה מוזיקלי שהעלתה חברת הילדים בקיבוץ. את שירי המחזה הלחין שלמה (בירן) בידרמן, ודרכו הגיע אסף לזמרות המובילות בתחילת שנות ה-60 כמו נחמה הנדל ואסתר עופרים. השיר "צללים", בביצוע נחמה הנדל, היה שירו הראשון שהושמע ברדיו.
איתן גוטמן
קצירת איברים בסין
באוקטובר 2014, בראיון שהתפרסם  בטורונטו  סטאר (Toronto Star) גוטמן לא הגביל את מסגרת הזמן רק לשנים 2000 ל-2008, והצהיר: "מספר הנפגעים הוא קרוב ל-100,000".
הדיווח של גוטמן על הטאבו הקיים על נושאים הקשורים בפאלון גונג
היה לי חבר שכתב ב"סאות צ'ינה מורנינג פוסט" מאמר חזק מאוד על הפאלון גונג בימיה הראשונים של הרדיפה. העיתון סאות צ'יינה מורנינג פוסט נחסם, אתר האינטרנט של העיתון נחסם בסין במשך 6 חודשים. זה היה בזמן ש"סאות צ'יינה מורנינג פוסט" ניסה נואשות לחדור לשוק הזה. זה ממש נפוץ."
שרשרת של אספקת איברים בסין, המתבססת על רציחות
ברוב המדינות, צריכים המטופלים להמתין שנים לניתוח השתלת כליה או כבד. אולם בסין, מאתרים איברים תואמים רבים תוך שבועות, או אפילו ימים. יתרה מכך, בתי חולים פרסמו באינטרנט רשימת מחירים עבור השתלות איברים.
המפלגה הפופוליסטית
רקע
לאחר מלחמת האזרחים האמריקנית הלך ונעלם במהירות מודל החוואי הבודד המתיישב במערב התיכון או בעמק המיסיסיפי, חי מייצור עצמי ומייצר רווח ושיפור של איכות חייו על ידי מכירת עודפי ייצור. בעידוד משרד החקלאות האמריקאי שאך נוצר, נמכרו בתמורה למשכנתא, שטחי קרקע גדולים שהיו בחזקת תאגידי הרכבת לחוואים לצורך ייצור המוני וחקלאות אינטנסיבית בפרט של תירס, כותנה, טבק וחיטה. במקביל התפתחו המיכון החקלאי ושיטות חדשניות להשקיה, דישון וטיפול בזרעים שאיפשרו עיבוד ושיווק בקנה מידה גדול. עם זאת, הכלכלה התנהלה לפי מודל דפלציוני, כאשר הדפסת כסף הוצמדה באדיקות לתקן הזהב. תקן הזהב אומץ בשנת 1873, דבר שהפך את הזהב הנדיר לבסיס הגיבוי היחיד להילך החוקי, זאת בניגוד לשיטה הבימטאליסטית, שאיפשרה גיבוי בכסף ביחס מתאים. לפיכך היה מחזור הכסף קטן, דבר שדחק מטה את מחירי הסחורות החופשיות ובפרט את מחירי התוצרת החקלאית. לכן נקרא על ידי החקלאים אימוץ תקן הזהב "הפשע של 1873".
המפלגה כסוכן תרבות וחינוך
החוקר גודווין מנה למעלה מאלף כתבי עת הקשורים למפלגה בשנות ה-90 של המאה ה-19. ספרים של מנהיגים פופוליסטיים כגון "ההון נגד הקהילה" מאת הנרי דמרסט לויד ו"בית ספר לכלכלה" מאת ויליאם הרוי קווין היו רבי מכר.
שקיעה והתפוררות
הנשיא הנבחר, מקינלי, הציב בראש סולם העדיפויות שלו את איחוד כל האמריקאים סביב דגל הפטריוטיזם. בכך ראה דרך לעקוף ולפתור את הסכסוכים המעמדיים. ואכן, מלחמת ארצות הברית–ספרד שימשה הן כגורם פטריוטי מלכד והן כדרך ליצירת שוק לממכר עודפי התוצרת האמריקאית, דבר שסייע להעלאת מחירי התוצרת. עקב הישגיו הכלכליים, הרוח הפטריוטית והצוות הפופולרי לבחירות לנשיאות ארצות הברית 1900, שכלל את תאודור רוזוולט כסגן נשיא, זכתה המפלגה הרפובליקאית בניצחון סוחף מול ויליאם ג'נינגס ברייאן שייצג את המפלגה הדמוקרטית.
בלטסר גרסיאן
יצירתו
בשנת 1647 פרסם את יצירתו העיקרית: "חוכמת החיים". (בספרדית: Oraculo manual y el arte de prudencia). לדעת רבים יצירה זו מוכיחה את חוכמתו הרבה ואת בקיאותו החריפה בפסיכולוגיה של האדם. לספרו זה נודעה השפעה על פרנסואה דה לה רושפוקו, וולטר, ניטשה ושופנהאואר.
לואיז קתרין ברסלאו
חיים אישיים
במהלך מלחמת העולם הראשונה נותרו ברסלאו וזילהרדט בביתן מחוץ לפריז. אף שהייתה אזרחית שווייץ שנים רבות קודם לכן, היא גילתה את נאמנותה לצרפתים על ידי ציור דיוקנאות רבים של חיילים ואחיות צרפתיים בדרכם לחזית. לאחר המלחמה פרשה ברסלאו מהציבור והשקיעה חלק ניכר מזמנה בציור פרחים מהגן שלה ואירוח חברים.
ברסלאו נקברה לצד אמה בעיירה הקטנה באדן, בקנטון ארגאו, שווייץ.
אייקה אימל
אימל מחזיק בשיא ההצלות לשוער בבונדסליגה בכל הזמנים, עם 829 הצלות שערים ב-534 הופעות, וממוקם במקום השביעי בטבלת שיאני ההופעות בבונדסליגה בכל הזמנים.
תארים
עם שטוטגרט:
הגביע הסקוטי
סיקור תקשורתי
נכון להיום, זכויות השידור של המשחקים ברדיו, מוחזקות על ידי BBC סקוטלנד - מדור רדיו.
מקלדת (כתיבה)
ראשיתה של המקלדת במכונת כתיבה. מכשירים נוספים הכוללים מקלדת הם טלפרינטר, טלקס, מכונות הצפנה (כדוגמת אניגמה), קופה רושמת וכדומה. מהרבע האחרון של המאה העשרים הפך השימוש במקלדת ליומיומי עם שילובה במחשב האישי (כמקלדת מחשב), בטלפון בלקברי, בסמארטפון, במחשב לוח ועוד.
פריסות אזוריות
יש מקרים בהם לשפה אחת יש כמה מקלדות שונות. המקלדת המקובלת בקרב המיעוט הצרפתי בשווייץ שונה מזו המקובלת בצרפת הגם שהבדלי השפה בין שתי האוכלוסיות מסתכמים כמעט רק במבטא שונה. המקלדות הצרפתית, הגרמנית והאיטלקית המקובלות בשווייץ מעוצבות דומה זו לזו וחוסכות מפקידי ממשלה שמקלידים בשפות אחדות את הצורך להתרגל למקלדות שונות מאוד זו מזו (לאיטלקית ולגרמנית יש ניבים מקומיים בשווייץ אולם הכתיבה נעשית רק בניבים הכלליים של שפות אלה).
קלסי דליה
ביוגרפיה
דליה נולדה בוורהיז טאונשיפ, ניו ג'רזי וגדלה בווסטהמפטון טאונשיפ ניו ג'רזי, בתם של אריקה ורוברט וורל. בת בכורה מתוך שישה אחים, שכולם עוסקים בשחייה תחרותית. היא בוגרת אוניברסיטת לואיוויל.
2013
באליפות המכללות שנערכה בשנת 2013 סיימה דליה במקום רביעי במשחה ל-100 יארד פרפר.
2019
באליפות העולם שנערכה בקוואנגג'ו, קוריאה הדרומית ביולי 2019 זכתה דליה ב-3 מדליות, 1 זהב ו-2 כסף. מדליית זהב במשחה שליחות 4x100 מטר מעורב ביחד עם רגן סמית' שקבעה שיא עולם חדש במשחה ל-100 מטר גב (57.57 שניות), לילי קינג וסימון מנואל בשיא עולם חדש של 3:50.40 דקות, לפני אוסטרליה (3:53.42 דקות) וקנדה (3:53.58 דקות), שיפור לשיא העולם בן השנתיים של ארצות הברית (3:51.55 דקות). כשחיינית שלישית היא קבעה בסגנון פרפר ב"זינוק שליחות" תוצאה של 56.16 שניות. מדליות כסף במשחה שליחות 4x100 מטר חופשי ביחד עם מלורי קומרפורד, אבי וייצל וסימון מנואל בשיא אמריקה חדש של 3:31.02 דקות, אחרי אוסטרליה שקבעה שיא אליפות חדש של 3:30.21 דקות ולפני קנדה (3:31.78 דקות). כשחיינית שלישית היא קבעה ב"זינוק שליחות" תוצאה של 53.46 שניות ובמשחה שליחים 4x100 מטר מעורב משולב לאחר ששחתה בשלב המוקדמות. נוסף לכך, היא סיימה במקום רביעי במשחה ל-50 מטר פרפר בשיא אמריקה חדש של 25.48 שניות, מאית השנייה איטי ממדליית ארד ובמקום שישי במשחה ל-100 מטר פרפר בתוצאה של 57.11 שניות. בשלב חצי הגמר היא קבעה תוצאה של 57.06 שניות.
לסטר יאנג
שנותיו הראשונות
לסטר יאנג נולד במיסיסיפי וגדל במשפחה של מוזיקאים; אביו היה מורה למוזיקה, ואחיו מתופף וזמר. משפחתו של יאנג נדדה זמן מה מדירה לדירה עד שהשתקעו במיניאפוליס. אביו לימד אותו לנגן בכינור, תופים, וחצוצרה בנוסף לסקסופון. בצעירותו ניגן יאנג בהרכב של משפחתו, עד שסירב להופיע עימהם בדרום, שם חוקי ג'ים קרואו היו בתוקף.
שנות הארבעים
בשנת 1943 יאנג חזר לנגן עם בייסי לתקופה קצרה. סגנונו בתקופה זו היה כבד יותר מהרגיל, אך עדיין יותר חלק מהסגנון של נגן הטנור המוביל השני באותה תקופה - בן ובסטר. לסטר יאנג הופיע בשנת 1944 בסרט הקצר ועטור השבחים "Jammin' the Blues". בין השאר השתתפו בסרט ג'ו ג'ונס, ברני קאסל, הארי אדיסון ורבים מגדולי התקופה.
גן לאומי שפך נחל שורק
הכניסה לגן הלאומי מדרום לכביש 4331, דרך "חורשת הצנחנים" בה שולחנות פיקניק ומעבר מתחת לכביש. בתחום הגן מספר שבילי הליכה המסומנים בעמודוני בטון, שלטי הסבר, אי מלאכותי הקרוי "אי הצבים", נקודות תצפית, ושרידי מחצבת כורכר. הגן מתאפיין בנופים של דיונות מיוצבות על ידי צמחייה, עצי אקליפטוס, ואזורים ביצתיים הנמצאים בשיקום מאז העשור השני של המאה ה-21.
דורית זלץ
1965
בתחרויות השחייה של המכביה ה-7 שנערכו בבריכת גלית ביד אליהו בתל אביב לעיני 1500 צופים באוגוסט 1965, סיימה זלץ במקום ה-7 במשחה ל-100 מטר פרפר בתוצאה של 1:21.0 דקות.
1969
בתחרות השחייה של המכביה ה-8 שנערכה בבריכת השחייה "גלי גיל" באוגוסט 1969 זכתה זלץ במדליית זהב במשחה שליחות 4x100 מטר מעורב ביחד עם טוביס, אסנת שוהם ושלומית ניר, לפני ארצות הברית, לראשונה בתולדות המכביה, בשיא ישראלי ומכביה חדש של 4:55.1 דקות, במדליית כסף במשחה שליחות 4x100 מטר חופשי בשיא ישראלי חדש של 4:30.9 דקות. נוסף לכך, היא סיימה במקום חמישי במשחה ל-200 מטר חופשי בתוצאה של 2:27.7 דקות ובמקום חמישי במשחה ל-400 מטר חופשי בתוצאה של 5:06.8 דקות.
קרב חרונינגן
מטרות הצדדים הלוחמים
מטרת כוחות הציר - הגרמנים היו נחושים למנוע ככל הניתן את זרימת כוחות בעלות הברית אל אדמת גרמניה. ההולנדים והבלגים מצידם חששו לחייהם מפני שידעו שברגע שתשוב השליטה לבעלות הברית יטפלו השלטונות בכל חברי ה-SS בשטחים שנכבשו. כמו כן חיפו המגינים על נסיגת כוחות גרמניים גדולים בחזרה לאדמת גרמניה דרך נהר האמס.
הקרב
הגרמנים התרכזו בעיקר בעיר העתיקה שהייתה מוגנת על ידי תעלה. הם השמידו את הגשרים בחלק המערבי של העיר, והגשר היחידי, גשר הרבורג, בחלקה הצפוני, נשמר בכוחות כבדים. כיס התנגדות גרמני נוסף תפס את תחנת הכוח של העיר, והוא נכנע לאחר נפילת העיר העתיקה.
תוצאות הקרב וחשיבותו
קרב חרונינגן היה מהקרבות העירוניים הגדולים ביותר בהם השתתפו כוחות קנדיים. בעוד שקרב אורטונה כונה בידי הקנדים סטלינגרד הקטנה, בקרב חרונינגן השתתפו פי חמישה כוחות קנדיים.
דורותי קוק
ביוגרפיה ועבודה
לשם כך בילתה בשירותי ההתנדבות של הנשים, בשירותי העזר, בכוחות הסיוע של חיל האוויר וגם בצלב האדום. אחד מציוריה נכלל בתערוכת "בריטניה במלחמה" במוזיאון לאמנות מודרנית בניו יורק שנפתחה במאי 1941. בסוף המלחמה, רכשו שמונה ציורים שציירה דורותי קוק.
ג'וזפה ג'ירוטי
פעילותו בתקופת השואה
באוגוסט 1944 נעצר ג'ירוטי בעודו מבריח פרטיזן יהודי פצוע לביתו של מתנגד אחר לנאצים. ג'ירוטי נכלא בטורינו, הועבר למילאנו ומשם גורש למחנה הריכוז בולצאנו שהיה מחנה הריכוז הגדול ביותר שהקימו הגרמנים על אדמת איטליה הכבושה. משם גורש ג'ירוטי לדכאו, שם נרצח ביום הפסחא, ב-1 באפריל 1945.
Confide in Me
וידאו קליפ
הווידאו קליפ הנלווה שצולם לשיר הועלה לערוץ ה-Vevo של קיילי מינוג ב-6 באוגוסט 2014. הקליפ בוים על ידי פול בויד. בקליפ ניתן לראות את מינוג לובשת שלל תלבושות שונות. לאורכו של הקליפ ניתן לראות משפטים שונים הקשורים לנושא השיר.
שדה קוליקובו
ישנה כנסיית אבן ביישוב הסמוך מונסטירשצ'ינו (Монастырщино) שבה, על פי אגדה, נקברו החיילים הרוסים שנפלו לאחר הקרב. עד כה לא נמצאו קבורות, מה שמציב חידה עבור חוקרים המעריכים שהקרב גבה עד 200,000 איש משני הצדדים.
ז'וזף קאיו
ז'וֹזֶף קַאיוֹ (בצרפתית: Joseph-Marie–Auguste Caillaux; 30 במרץ 1863 לה מאן - 22 בנובמבר 1944 ) היה מדינאי צרפתי של הרפובליקה הצרפתית השלישית. הוא היה מנהיג המפלגה הרדיקלית הצרפתית, שר האוצר, ולתקופה קצרה ראש ממשלת צרפת. אך דעותיו המתקדמות בהתנגדות לצבא הרחיקו אותו מגורמים שמרניים. הוא הואשם בשחיתות, אך זוכה על ידי ועדה פרלמנטרית. ניסיונותיו להגיע לפשרה עם גרמניה במהלך מלחמת העולם הראשונה הובילו למאסרו בטענת בגידה במדינה ולשהות בת 3 שנים בכלא. שמו טוהר לאחר סיום המלחמה.
עבדות באפריקה
מזרח אפריקה
העבדות במזרח אפריקה נמשכה באותן שנים שבהן התרחשה העבדות בצפון אפריקה. באותה תקופה הסחר בעבדים למזרח אפריקה היה סחר ימי. הסחר במאה ה9 לספירה כלל חטיפת עבדים מסופאלה (Sofala, כיום מדובר באזור שנמצא ליד המדינה מוזמביק) בנהר הזמבזי ומהארכיפלג לאמו (Lamu). המדינה החזקה ביותר הייתה קילווה (Kilwa, כיום מדובר באזור טנזניה) שבה מספר גדול של עבדים גברים נשלחו בספינות לדרום עיראק לעבודה בפרויקטים של השקיה. אחרים, בעיקר נשים וילדים שנחטפו ככל הנראה במלחמות מקומיות, נלקחו בעיקר לשירות מקומי (חקלאות וכו'). באזור החוף של מזרח אפריקה התפתחו סדרה של קהילות ערביות-זאנג'יות מעורבות (Zanj, מתייחס לקהילות מאזורי דרום-מזרח אפריקה באזור החוף הסוואהילי (Swahili Coast)) המדברות סוואהילית והם, ולא הערבים, הפכו לסוחרים אשר הביאו עבדים לחוף ומכרו אותם. מצב זה נמשך עד 1500 לספירה אך נקטע בפתאומיות והופחת עם הגעתם של הפורטוגזים בשנת 1543 אשר באמצעות הספינות וכלי הנשק שלהם ביססו את שליטתם על אזור החוף, הרסו וכבשו ערים רבות. העסקת עבדים והמסחר בהם נמשכו, בעוד הסחר המוסלמי בעבדים התמקד בחוף קניה/טנזניה, בעיקר בארכיפלג לאמו. הכוח הפורטוגזי נחלש במאות ה17 וה18 לספירה וכך חוף קניה-טנזניה וזנזיבר הפכו בהדרגה להיות תחת שליטת סולטנות אומאני (Omani Sultanate). הפיכת עיר הבירה של סולטנת אומאני לעיר Stone Town בזנזיבר בשנת 1832 הובילה לגידול במספר הדרישות לעבדים. בזנזיבר הוטל על העבדים לעסוק בפיתוח מטעים לגידול תבלינים, בעיקר ציפורן. המסחר בעבדים סופק כעת על ידי סוחרים מוסלמים, שהיו מצוידים בנשק. העבדים שנתפסו נוצלו תחילה לסחיבת שנהב לחוף, ולאחר מכן נמכרו בשווקים. הפטרולים הבריטים הימיים נגד העבדות כחלק מהמאבק הבריטי לביטול העבדות, שהיה חזק באותה תקופה, הפחיתו את הסחר הימי משנות הארבעים של המאה ה-19 ואילך, והוא הסתיים רשמית במאה ה-19 המאוחרת.
ילדים חיילים
נכון לשנת 1999, נראה כי למעלה מ-120,000 ילדים מתחת לגיל 18 משתתפים כיום בסכסוכים מזוינים ברחבי היבשת. מספר גדול מהילדים אינם בוגרים מגיל 7–8 שנים. המדינות המושפעות ביותר מבעיה זו הן: אלג'יריה, אנגולה, בורונדי, קונגו-ברזוויל, הרפובליקה הדמוקרטית של קונגו, ליבריה, רואנדה, סיירה לאון, סודאן ואוגנדה. תהליך גיוס הילדים לכוחות הצבאיים אינו בהסכמה ולכן "התחיילות" זו היא חלק מתצורה של עבדות צבאית.
עוגת שוקולד
רכיבים
מתכון עוגת השוקולד כולל בדרך כלל קמח, ביצים, סוכר, אבקת קקאו, המעניקה טעם וצבע שוקולדי (ומכאן שמה של העוגה), חמאה או שמן, מלח וחומרי התפחה כגון סודה לשתייה. לפעמים משתמשים גם במים או בחלב. בסוגים נוספים של העוגה יש גם שוקולד מומס, שמנת מתוקה, שמנת חמוצה, חובצה, מיץ פירות וסירופים למיניהם. כמו כן יש מתכונים הכוללים אגוזים, שקדים וכדומה. אופים שונים משתמשים גם במשקה חריף (ליקר, רום, ברנדי), תבלינים כמו וניל ונוזלים בטעמים כמו קפה. בווריאציות שונות משתמשים גם בציפויים, בזיגוג, בגלאזורה, קרם, ריבה, מרציפן או פראנג'יפן.
ג'ניפר אספוזיטו
קריירה
את פריצתה הקולנועית עשתה אספוזיטו ב-1998 בסרט האימה "אני עדיין יודע מה עשית בקיץ האחרון", סרט ההמשך ל"אני יודע מה עשית בקיץ האחרון". בסרט מגלמת אספוזיטו את ננסי.
בשנת 2000 שיחקה אספוזיטו במותחן האימה "דרקולה 2000" וגילמה ערפדית בשם סולינה. ב-2001 הופיעה במותחן הפסיכולוגי "אל תוציא מילה" בתפקיד סנדרה קאסידי, בלשית שמנסה לפענח אחר חטיפת ביתו של פסיכיאטר מפורסם (מייקל דאגלס). ב-2002 שיחקה אספוזיטו בקומדיית הילדים "אשף התחפושות" לצידו של דיינה קארווי.
בשנת 2004 השתתפה אספוזיטו בדרמת המתח של פול האגיס "התרסקות", בה גילמה את דמותה של ריה, בלשית ממוצא היספני, שותפתו של גרהאם (דון צ'ידל) וחברתו, הנוהגת בגזענות כלפי אנשים ממוצא אסיאתי. סרט נוסף בו הופיעה אספוזיטו היה "טקסי בניו יורק", סרט פעולה קומי בהפקתו של לוק בסון המבוסס על קומדיית האקשן הצרפתית המפורסמת. בסרט גילמה אספוזיטו את לוטננט מרתה רובינס.
חיים אישיים
בשנת 2020, אספוזיטו נישאה למאמן הכושר ג'ספר וסטרסטרום.
הצתת מסגד אל-אקצא
בעקבות השריפה
כבר ביום ההצתה מינתה ראש ממשלת ישראל, גולדה מאיר, ועדה לחקירת נסיבות ההצתה. בראשות הוועדה עמד שופט בית המשפט העליון, יואל זוסמן, והשתתפו בה פרופ' מיכאל ארדון, השופט מוחמד נימר אל-הווארי, ראש עיריית נצרת מוסא כתילי ופרופ' ארנולד ויניקור, הוועדה הגישה את מסקנותיה בספטמבר 1969.
מייקל קלארק דאנקן
ביוגרפיה
דאנקן נולד במערב שיקגו וגדל לצד אימו ואחותו ג'ודי. לא היה לו קשר עם אביו, שעזב את הבית כשדאנקן היה ילד.
קריירה
דאנקן עבר ללוס אנג'לס ושיחק במספר פרסומות. לאחר מכן עבד כשומר ראש של כמה שחקנים מפורסמים בהוליווד, בהם ויל סמית', מרטין לורנס וג'יימי פוקס. בעקבות מותו של הנוטוריוס בי. איי.ג'י., שגם אותו איבטח, הפסיק דאנקן את עבודתו כשומר ראש.
ב-2000 שיחק דאנקן לצד ברוס ויליס ומת'יו פרי בקומדיית הפשע הקנדית "ללכת על הכל", בסרט גילם את דמותו של המתנקש פרנקלין "פיגס" פיגרואה שעובד עבור הרוצח ג'ימי "הצבעוני" טודסקי. ב-2001 השתתף דאנקן בסרט הפעולה העתידני של טים ברטון "כוכב הקופים", לצד מארק וולברג וטים רות', בסרט גילם את דמותו של קולונל אטאר.
חיים אישיים
דאנקן היה מאורס ליוצאת הריאליטי אומרוסה מניגולט. ב-2012 הלך לעולמו בבית חולים בלוס אנג'לס, בעקבות התקף לב שעבר חודשיים קודם לכן ממנו לא התאושש.
אמדאוס (סרט)
עלילה
מאוחר יותר, קונסטנצה עוזבת את מוצארט ביחד עם בנו עקב הידרדרות במצבו. השחקן עמנואל שיקנדר (סיימון קאלו), חברו של מוצרט, מציע לו להלחין אופרה שתיועד לקהל הרחב. מוצרט מלחין לבקשתו את האופרה חליל הקסם שזוכה להצלחה רבה, אך בהצגה הראשונה שלה הוא נופל למשכב ונלקח לביתו בידי סליירי, שדוחק בו לסיים את כתיבת הרקוויאם למרות מצבו הקשה. קונסטנצה חוזרת למחרת לביתם, ומסלקת את סליירי בכעס, אך מוצאת את מוצרט מת. מוצרט נקבר בקבר אחים לא מסומן.
כלכלת הרפובליקה העממית של סין
ראשית העת החדשה
אף על פי שסין צברה בתקופה זו עוצמה כלכלית, היא לא הצליחה להמיר את העוצמה הכלכלית הזו לעוצמה דיפלומטית - בהשוואה למעצמות האירופאיות של אותה תקופה - והיו לכך מספר סיבות. אחת מהסיבות המרכזיות הייתה שלצד ההתפתחות הכלכלית של סין היא חוותה גידול מסיבי באוכלוסייה, שגרם לכך שההון שנצבר לא יכול היה לשמש לפיתוח יוצא דופן, כי הוא נדרש כדי להדביק את הקצב באספקת רמת החיים הבסיסית לכמות הולכת וגדלה של אוכלוסייה. סיבה נוספת לכך הייתה שהנהגת סין התנהלה תחת הרושם שמאחר שסין גדולה מספיק ומלאה במשאבי טבע, אין לה סיבה לצאת מגדרה - ובוודאי לא לשלם מחיר דיפלומטי - כדי לחזק קשרים כלכליים ולהשקיע בייבוא. העדר תמריץ זה לחזק קשרים עם אימפריות אחרות מאותה התקופה, השאיר את סין מאחור מבחינה דיפלומטית.
במהלך המאה ה-19 איבדה סין את מעמדה ככלכלה הגדולה בעולם, כאשר נעקפה במהירות על ידי מדינות מתועשות שהיו הרבה יותר יצרניות מבחינת פריון לנפש. באמצע המאה החלו המאבקים האלימים בין סין לבין האימפריה הבריטית, בהם מלחמת האופיום הראשונה והשנייה. סדרת המאבקים הזו החלישה עוד יותר את השפעתה ועוצמתה הכלכלית של סין ביחס לאזור.
היפתחות למערב
בסוף 1978, לצד מדיניות צמצום הילודה שפתרה את הבעיות הכלכליות שיצר הגידול המאסיבי באוכלוסייה, התחילה הנהגת סין ברפורמות כלכליות משיטה כלכלית ריכוזית לשיטה המזכירה את השוק החופשי, תוך כדי שמירה על פיקוח הדוק. בחקלאות עברו משיטת האחריות הקולקטיבית לחקלאות פרטית. בתעשייה מנהלי המפעלים קיבלו עצמאות וסמכות גדולה יותר ופתחו את הכלכלה לסחר חוץ. הממשלה שמה דגש על העלאת ההכנסה והצריכה האישית, תוך כדי הכנסת שיטות ניהול חדשות על מנת לשפר את התפוקה. הממשלה התמקדה בסחר חוץ כמנוע הצמיחה הראשי של המשק הסיני. למטרה זו הגדירה ממשלת סין מעל ל-2,000 אזורי סחר מיוחדים, שבהם יש חוקים נוקשים פחות והכלכלה שם חופשית יותר. הממשלה הסינית מכנה את המדיניות הכלכלית הנוכחית המונהגת בסין שלאחר הרפורמה "סוציאליזם עם גוון סיני ייחודי", אף על פי שהפירוש המדויק למשפט זה נתון במחלוקת. חלק רואים בכלכלה הסינית כסוג של כלכלה מעורבת, אחרים כסוג של קפיטליזם.
הפיכתה של סין למעצמה כלכלית
בעשור השני של המאה ה-21, סין הפכה לאחת המעצמה הכלכליות המובילות בעולם. בשנת 2010 הפכה סין לצרכנית האנרגיה הגדולה בעולם, ובשנת 2014 הודיעה קרן המטבע הבינלאומית שכלכלת סין עקפה את כלכלת ארצות הברית במספר היבטים כמו שווי שירותים וסחורות. במקביל קידמה סין את יוזמת החגורה והדרך. הצלחה הכלכלית של סין היוותה את הרקע למלחמת הסחר בין ארצות הברית לסין.
ויקטור לוסטיג
הונאת מגדל אייפל
הוא בחר את ההצעה של אחד המשתתפים, אנדרה פואסון, וסיכם איתו שיעביר לו את הכסף במזומן. בנוסף, הוא גרף סכום נוסף על ידי שרמז לפואסון שעל מנת שההצעה שלו תבחר יש צורך לשחד אותו. יחד עם עוזר ועם כל הכסף הוא עזב את פריז לווינה.
ניל סיסרגה
ילדותו
החל מכיתה ד', הוא חונך בביתו יחד עם אחיו ואחיותיו. בעידוד הוריו הוא המשיך לפתח משחקי מחשב וכן להתנסות ביצירת אמנות דיגיטלית ומוזיקה ממוחשבת בפורמט MIDI. סיסרגה הפיץ קובצי מוזיקה שהלחין באתר MP3.com תחת הכינוי Trapezoid. לאחר שלהקה בעלת אותו השם ביקשה ממנו לשנות אותו, הוא שינה את כינויו ל-Deporitaz - אנגרמה של הכינוי המקורי.
עופר גרוסקופף
ביוגרפיה
בשנת 2006 מונה לנציג ארגוני צרכנים בבית הדין לחוזים אחידים, ובשנת 2009 הוארך מינויו זה.
זכויות אדם ואפליה
גרוסקופף ביקש בדעת מיעוט לקבוע שאין למשרד הבריאות סמכות לאסור על קיום מרכזים ללידת בית. בפסיקתו כתב: "אין להקל ראש גם בטענותיהן המהותיות של העותרות כי האפשרויות ... שמשרד הבריאות מציע כיום לנשים יולדות מצר את צעדיהן ופוגע בזכויותיהן. בחירתה של יולדת כיצד ללדת קשורה בקשר הדוק לאוטונומיה של כל אישה על גופה, ועלינו לאפשר לה מרחב בחירה אופטימלי לעניין הליך הלידה, בכפוף כמובן למגבלות רפואיות מובַנות". בדיון נוסף שהתקיים בנושא הפכה עמדתו לעמדת הרוב.
דומיניק ראב
קורות חיים
במאי 2010 נבחר כנציג המפלגה השמרנית למושב מחוז אשר וולטון בבית הנבחרים הבריטי. הוא נבחר שוב ב-2015 וב-2017 (ברוב של 58.6%). בפרלמנט כיהן בוועדת זכויות האדם, בוועדת החינוך ובוועדה ליציאת בריטניה מהאיחוד האירופאי. ביוני 2017 מונה לשר זוטר במשרד המשפטים. בינואר 2018 מונה לשר זוטר במשרד השיכון.
יחסי ג'יבוטי–יפן
יחסים כלכליים
בשנת 2016 ייצאה ג'יבוטי ליפן סחורה בשווי 1.92 אלף דולר אמריקאי. הסחורה כללה חומרים מודפסים בלבד. לעומתה, יפן ייצאה לג'יבוטי סחורה בשווי 31.8 מיליון דולר אמריקאי. נתחים גדולים מהסחורה הם כלי רכב לבנייה, מכוניות, אופנועים, ברזלים מגולגלים, טלפונים, חלקי רכב, מצפנים, אבץ גולמי וגלגלי גומי.
ריק ג'יימס
ג'יימס אמברוס ג'ונסון ג'וניור (באנגלית: James Ambrose Johnson Jr.; 1 בפברואר 1948 – 6 באוגוסט 2004), הידוע בשם הבמה ריק ג'יימס (Rick James), הוא זמר-יוצר, מוזיקאי ומפיק מוזיקלי אמריקאי.
ביוגרפיה
ב-1985, הצלחתו של ג'יימס הגיעה לשיא, עם צאת אלבומו Glow והופעתו בתוכנית הטלוויזיה הפופולרית "צוות לעניין". עם זאת, אלבומיו שיצאו לאחר מכן לא הצליחו לשחזר את ההצלחה.
בשנת 1996, שוחרר ג'יימס על-תנאי וב-1997 הוציא את האלבום Urban Rapsody. הקריירה של ג'יימס הופסקה בשנית בשנת 1998, לאחר שלקה בשבץ מוחי קל במהלך הופעה, והודיע על פרישה זמנית.
מותו
בבוקר 6 באוגוסט 2004, המטפל של ג'יימס מצא אותו מת בביתו בלוס אנג'לס. הוא היה בן 56. היחצן שלו, סוג'אטה מרתי, פרסם הצהרה לתקשורת לפיה נפטר מסיבות טבעיות. ג'יימס נפטר מאי-ספיקה נשימתית ואי-ספיקת לב, הקשורים למצבים בריאותיים שונים של סוכרת, שבץ מוחי, קוצב לב והתקף לב.
אלן אדייר
סר אלן הנרי שפטו אדייר, הברונט השישי (באנגלית: Sir Allan Henry Shafto Adair, 6th Baronet; 3 בנובמבר 1897 - 4 באוגוסט 1988) היה קצין בכיר בצבא הבריטי, ששירת בשתי מלחמות העולם; כמפקד פלוגה במשמר הגרנדירים במלחמת העולם הראשונה, וכמפקד דיוויזיית המשמר המשוריינת במלחמת העולם השנייה.
קבלה (רגש)
קבלה הוא מונח המתייחס למצב בו אדם חווה אירוע או מצב (לרוב אירוע בעל קונוטציות שליליות), מבלי לנסות לשנות אותו, למחות או להתרחק ממנו.
המילה קבלה מתארת חוסר פעולה חיצוני שמטרתו שינוי של מצב כלשהו, משמשת גם לתיאור של מצב נפשי-קוגניטיבי.
על פי המודל של קובלר ורוס, קבלה היא השלב החמישי והאחרון בהתמודדות מול האובדן (לרוב מוות). ארבעת השלבים המובילים לקבלה הם הכחשה, זעם, התמקחות ודיכאון; ארבעת השלבים הראשונים הם סכמתיים ולעיתים יש דילוגים על חלקם, אך כאשר לא נצפית התקדמות בין השלבים, עולה בעייתיות ותחושת "תקיעות" של האדם בתהליך התגברותו על האובדן.
מליסה בלוט
ביוגרפיה
בלוט נולדה בוושינגטון די. סי.
אלופת עולם
באליפות העולם בשחייה שנערכה בבלגרד, לשעבר יוגוסלביה בשנת 1973 זכתה בלוט במדליית זהב במשחה ל-200 מטר גב בתוצאה של 2:20.52 דקות, לפני אניט בריגיטה מהולנד (2:22.15 דקות) וגיארמטי (2:22.48 דקות) ובשתי מדליות כסף, במשחה ל-100 מטר גב בתוצאה של 1:06.11 דקות, אחרי אולריקה ריכטר ממזרח גרמניה (1:05.42 דקות) ולפני ונדי קוק מקנדה (1:06.27 דקות) ובמשחה שליחות 4x100 מטר מעורב בתוצאה של 4:25.80 דקות, אחרי מזרח גרמניה שקבעה שיא עולם חדש של 4:16.84 דקות ולפני מערב גרמניה (4:26.57 דקות).
אוון פורנייה
צרפת
לקראת העונה הבאה, עונת חתם פורנייה בשורותיה של פואטייה, גם היא מליגת העל הצרפתית. בעונתו הראשונה בליגה הבכירה הוא קלע 6.4 נקודות. הוא רשם שיא עונתי של 21 נקודות מול נאנסי והיה לשחק הצעיר בתולדות הליגה שקולע מעל 20 נקודות במשחק. פואטייה סיימה במקום ה-14 בליגה, וכמעט נשרה לליגת המשנה, אך פורנייה נבחר לשחקן הצעיר המצטיין של העונה, ולשחקן המשתפר של הליגה הצרפתית.
מיהאי לייטנר
מיהאי לייטנר (בהונגרית: Leitner Mihály; היידושאמשון, 10 במאי 1864 - ? ככל הנראה בשנות ה-30 של המאה ה-20) היה עורך דין הונגרי-יהודי עיתונאי, עורך עיתון וסופר.
יעקב בריהון
יעקב בריהון (נולד ב-6 ביולי 1993) הוא כדורגלן ישראלי המשחק בעמדת הקשר ההתקפי במועדון ספורט אשדוד.
קריירת מועדונים
בריהון נולד בראשון לציון, למשפחה יוצאת אתיופיה. התחיל לשחק כדורגל בקבוצת ילדים במודיעין שהפעילה מכבי תל אביב. בגיל 13 הצטרף לא.ס. רמת אליהו, וכשהיה בן 16 הצטרף למחלקת הנוער של הפועל ראשון לציון.